open-index/open-wikipedia-markdown huggingface dataset:
Колосей

**Колосей** ци **Колізей** (тал. *Colosseo*), у давнину познатый як **Флавійськый амфітеатер** (лат. *Amphitheatrum Flavium*, тал. *Anfiteatro Flavio*) є овалный амфітеатер у центрі Рима, главного города Італії, на восточному боці Римського форума. Сеся памнятка римської архітектуры майбулш позната и може майґрандіозна змежи всокоченых дотеперь.

Будованя ся зачало в році 72 н. е. за імператора Веспазіана, а закончило ся в році 80 за наступника му Тіта. За влады Доміціана (81‑96) пройшли щи даякі зміны. Тоты три імператоры сут познаті як династія Флавіюв, зато латинська назва амфітеатра ся веде уд їх родового ймня.

У розличні періоды Колосей вміщав уд 50 до 80 тысяч позерачув. Хосновав ся на ґладіаторські бої, навмахії (стилізовані морські битвы), забиваня дикого звіря, смертні кары, реконструкції познатых битв и драмы на основі римської міфолоґії. Будова стратила функцію забавы в раннум середньовіку, пак ся повторно хосновала як бываня, цех, твердыня, каміньолом и християнська сятыня.

Катеґорія:Старовікый Рим Катеґорія:Римська архітектура Катеґорія:Амфітеатры
Пико (остров)

**Пико**,  *Ilha do Pico Илла ду Пику* — остров, середной групы архипелага Азоры в Атлантичном океанѣ, автономный регион Португалии. Остров мать плоху 447 км², обывательство 14 806 особ (2001). Найвысша точка — Пико (вулкан), 2351 м н. м. Остров е 42 км довгый, и 15 км широкый.

## География

Доминантов острова, 24 км довгого и 15,2 км широкого, е заспалый вулкан Пико. Зоз своев вышков 2351 м н. м. е найвысшов точков цѣлого архипелага Азоры.

Остров належить ку середньой групѣ архипелага въедно з островами Сао Жорже на сѣверовыходѣ (пролив 15 км) и Файал на западѣ (пролив 7 км). Клима субтропична з высоков вогкостьов. 

## История
Первы осадници на остров пришли в року 1460 из Португалии и занимали ся скотарством. Наступно зачала ся и земледѣлска продукция (переважно пшениця, менше техничны културы на фарбникы), винарство и рыболов. В року 1723 найвекша осада острова, Мадалена, достала статус города. Тутешне вино *Вердельо* ишло на експорт до Великой Британии, Америкы и России. Од конця XVIII. стороча островане, научены прибывшыма Америчанами, занимали ся кытоловом, што было важным жерелом их богатства. 

## Економика
Од року 1980 кытолов перестав. В сучасности основу економикы чинить туристика, лодярство и винарство. Дакотры значкы тутешных вин идуть на продаж в материковой Португалии и суть експортованы за границѣ. Винницѣ и култура винарства острова од року 2004 суть записаны до свѣтовой дѣдовизны .

## Жерела и одказы
* 
* 

## Референции
Азоры

**Азо́ры** ( ) — архипелаг зоз 9 векшых островох в Атлантичном океанѣ, подля юрисдикции автономный регион Португалии, оддаленый од материка около , з административным центром Понта Делгада (Ponta Delgada) на найвекшом островѣ Сао Мигел (São Miguel).

## География
Азоры ся простерають од сѣверозапада на юговосток на . В архипелаге окрем 9 векшых островох суть даколько необываных рифох. Островы суть вулканичного походжѣня, высша точка  — вулкан Пику на едноменном островѣ, , много термалных и минералных жерел. Клима субтропична, океанична, з малыма амплитудами температур. Середня температура януара , юла . Атмосферичны выпады рочно . Азоры суть в области повышеного атмосферичного тискнѣня (Азорскый антициклон). 

## История
Азоры познавали уже Картагеняне, а в року 1427 их наново объявили Португалцѣ. Первый автономный штатут быв схваленый в року 1895. В року1976 Азоры зыскали самоурядованя (автономию), штатны символы (герб, застава), властны органы влады и легислативы.

## Интересны факты
* Во водѣ озера Фурнаш на островѣ Сао Мигел, горячой од вулканичного тепла, мож варити страву. 
* На Азорах од року 1951 находить ся военна авиабаза НАТО. 

## Жерела и одказы
* **Капланов Р. М.** АЗОРСКИЕ ОСТРОВА // Большая российская энциклопедия. Том 1. Москва, 2005, стр. 300 Верзия: 2016. Одчитане: 16.09.2020 
* 
*  
## Референции
Парфенон

**Парфенон** (давн. гр. Παρθενών) є давный грецькый храм на афінськум Акрополю в Греції в честь богыні Афіны, покровителькы сього вароша. Будованя ся зачало в році 447 до н. е., на вершині моци Афінської державы, а кончило ся в 438 до н. е. (декорація ся продовжала до 432 до н. е.).

Держит ся за майважну всокочену будову класичної Греції и єдну з майважных будов світа, символ афінської демократії и западної цивілізації. Для тодышньых афінян Парфенон быв на самый перед символ побіды над персами и удвдяков богам за сесю побіду.

Парфенон замінив май давный храм Афіны, розваленый перськов навалов 480 р. до н. е. Як инші грецькі храмы, служив ай як кінчтарь. На кунцьови VI. сторуча Парфенон ся став християнськов церьковльов Дівы Марії. Май пак у османську добу, в XV. сторучу, став ся з нього мечет. 26. септембра 1687 османська муніція в храмі ся запалила в часі убсады Акрополя венеціянами. Сесь выбух силно порушив будову и єї скулптуры. Дакотрі парфенонські скулптуры ся теперь находят в Брітанському музею в Лондоні. В році 1975 ся зачала масштабна реставрація Парфенона.

Катеґорія:Старовіка Греция Катеґорія:Грецька архітектура
Пико (вулкан)

**Пико**,  *Montanha do Pico* — стратовулкан на островѣ Пико, в атлантичном архипелагу Азоры, а тыж найвысшый верх Португалии и третий найвысшый верх Атлантичного океана.

## История
Вывержѣня вулкана Пико в истории часто ся ставали з бочных каналох на его флангах, а не з кратера на вершку. В роках 1562–1564 вывержѣня на юговосточной обочи привело ку потокам лавы, котрые аж досягли берег океана. Далше подобне велике флангове вывержѣня стало ся в року 1718. Послѣдне вывержѣня было в децембрѣ 1720.

Регионалный центер сейсмичного и вулканологичного мониторинга,  *CIVISA Centro de Informação e Vigilância Sismovulcânica dos Açores*, зафиксовав 29 септембря 2009, же фумарола на додаточном, меншом конусѣ (Пикиньо) зачала выпущати вулканичны газы, але было то в границях нормы и вулкан зоставать в заспалом станѣ.

## Геология
Сучасный рельеф острова сформованый трьома историчныма ерупциями (1562, 1718 и 1720). Штруктурно ся роздѣлять на сам вулкан и восточну роспукленинову зону. Вулкан мать на вершку кратер  и . З едного боку ся над кратером здвигать  на вышку 70 м малый вулканичный конус, котрый творить правдивый вершок горы и называть ся Пикиньо,  *Piquinho малый вершок*. На вершку Пикиньо лежить зона, де фурт выходить горяча водяна пара (50 °C аж 75 °C). Суть тыж иншы каналы выхода пары и газох во вышках 1500 м и 2000 м.

## Туристика
Доступный туристичный пѣшник, котрым ся мож достати на вершок вулкана, што забере двѣ – четыри годины.

## Жерела и одказы
* **Madeira, José; Silveira, António Brum da** (October 2003), "Active Tectonics and First Paleoseismological Results in Faial, Pico and S. Jorge Islands (Azores, Portugal)", Annals of Geophysics (PDF), 46, Bologna, Italy: INGV, Istituto Nazionale di Geofisica e Vulcanologia, pp. 733–761.
* 
* 

## Референции

Катеґорія:Верхы и горскы пасма
Катеґорія:Верхы и горскы пасма Португалии
Катеґорія:Вулканы
Магабгарата

**Магабгарата** («Велика розповідь за потомкув Бгараты», на санскріті महाभारतम्, *Mahābhāratam*) є давный індійськый епос, єден из двох главных санскрітськых епосув вєдно из Рамаянов. Має булше як 100 тысяч куплетув, провто ся часто называт майдовжым епосом на світі. Кроме епічної розповіди має богатый філософськый, політичный и правовый матеріал, міфы, ґенеалоґії, ґімны тай ин. У Магабгарату входит Бгавад Ґіта, єден из майважных текстув у гіндуізмі. Оцінює ся, ож булша часть епоса была складена в період межи III. сторучом до н. е. и ІІІ. ст. н. е., а історичні факты в основі текста ся удбыли дас у IX-VIII. ст. до н. е.

Катеґорія:Старовіка Індія
Дубай

**Дуба́й** (, [dʊˈbajj], містный варіант [dəˈbaj]) — є майбулшый варош Зъєдиненых Арабскых Еміратув и столиця емірата Дубай, важный фінансовый центер Близкого Востока. Лежит на березі Персійського залива.

Дубай быв важным торговым пунктом из зачатку XX. столітя, розвитя города пак приспішила выроба ропы. Днешня економіка Дубая зависит уд торгу, турізма, авіації, нерухомости тай фінансовых служб. Населеня Дубая числит приблизно 3,4 млн жителюв.

## Референції

Катеґорія:Міста Споєных Арабскых Еміратів Катеґорія:Дубай
Силиго

**Силиго** (італскы і латиньскы *Siligo*) є місто Італії.

## Екстерны одказы
* Офіціална інтернетова сторінка

Катеґорія:Міста Італії
De facto

**De facto**,  *de facto* *фактично, в реалности* — широко хоснованый в правництвѣ термин на означѣня в реалности екзистуючых фактох або обстоянь, не зафиксованых в законом предписаной юридичной формѣ, на роздѣл од фактох *[[de jure]]*, циже фактох, официално засвѣдченых управненыма на то органами (факты уроджѣня, смерти, побраня, розорваня малженства и подобне).

## В меджинародном правѣ
В меджинародном правѣ вызнаня державы *de facto* означать часточне вызнаня (на роздѣл од повного вызнаня  *[[de jure]]*) еднов державов иншой державы (або влады), за якым не мусить наступити навязаня дипломатичных односин, а политична и економична сполупраца одбывать ся в ограниченом россягу. Обычайно вызнаня *de facto*, за собов може предпокладати вызнаня  *[[de jure]]*, таку форму часточного вызнаня практикують в припадѣ, коли можуть настати сомнѣвы о законности або животоспособности державы (або влады), котру хочуть вызнати, або таке вызнаня хочуть ограничити в часѣ ци в россягу.

## Примѣр
*De facto* имя 42. президента США Билл Клинтон. Але насправдѣ тото назывка, широко и официално поуживана. Його *[[de jure]]* имя (подля матрикы) Виллиам Джефферсон Клинтон. 

## См. тыж
* De jure

## Жерела и одказы
* Де-факто // Юридична енциклопедія [у 6 томах] / **Шемшученко Ю. С.** (відп. ред.) [та ін.] — К. : Українська енциклопедія ім. М. П. Бажана, 1998. — Т. 2 : Д — Й. — 744 с. —  Одчитане 2020-09-20  
* 

## Референции
De jure

**De jure** або **де юре**,  *de jure* *подля права, подля закона*
 — правницкый термин, хоснованый на означѣня реалных ситуаций, обстоянь, фактох, официално засвѣдченых компетентныма державныма органами в предписаной законом юридичной формѣ.

## В меджинародном правѣ
В меджинародном правѣ *de jure* означать повне, на роздѣл од часточного (de facto), официалне вызнаня еднов державов иншой державы (або влады), што предпокладать дипломатичны односины и обмѣн дипломатичныма представителями высшого рангу меджи сима державами, а тыж вызнаня вшиткых прав и повинностей, якы подля меджинародного права належать объекту вызнаня.

## Примѣр
*De facto* имя 42. президента США Билл Клинтон. Але насправдѣ тото назывка, широко и официално поуживана. Його ***de jure*** имя (подля матрикы) Виллиам Джефферсон Клинтон.

## См. тыж
* De facto

## Жерела и одказы
* Де-юре // Юридична енциклопедія [у 6 томах] / **Шемшученко Ю. С.** (відп. ред.) [та ін.] — К. : Українська енциклопедія ім. М. П. Бажана, 1998. — Т. 2 : Д — Й. — 744 с. —  Одчитане 2020-09-21  
* 

## Референции
In absentia

**In absentia**  *за одсутства*, *при хыблячом* (чит.: ин абсенция) — юридичный термин, котрый ся поуживать во вецеро припадах:
* Выбраня in absentia
* Вызнаменаня in absentia
* Вызнаня смерти in absentia
* Екскомуникация in absentia
* Медицинска помочь in absentia
* Промоция in absentia
* Суд in absentia

Катеґорія:Латинскы правны выразы
Суд in absentia

**Суд in absentia** — слуханя кавзы в судѣ первого ступня за одсутства обжалованого.

В року 2016 Меджинародна асоциация адвокатох (IBA) выпрацовала анализу припадох суда in absentia и рекомендации, напрямены на дотриманя штандардох прав чоловѣка и справедливого судового процеса, дотычно кавз того типа.

## Припады допустимости
Суд in absentia допустимый лем  в позарядовых припадах: коли обжалованый перебывать за границями державы, выгынать ся ставлѣню ся до суду, або держава перебываня одмѣтуе його екстрадицию; коли сам обжалованый просить слухати кавзу без його притомности (в припадѣ дробных проступкох, за якы не може быти збавленый волѣ). Авшак суд мать право и в том припадѣ вызнати поставлѣня ся до суду обжалованого облигатным.

## Порядок суда
Суд in absentia одбывать ся подля универзалных правил. Суд выголошуе и анализуе свѣдчѣня обжалованого, кедь были запротоколованы в процесѣ выслуху и попередного росслѣду, а тыж присланы ним писомны свѣдчѣня або його свѣдчѣня, поданы чужов державов подля догоды о взаимной юридичной помочи. Апелация против россудку, постановлѣню або рѣшѣню суда участниками судового процеса in absentia, як и поданя прокурора докончують ся в общому порядку.

## Жерела и одказы
* **Михеєнко М. М.**: Заочний судовий розгляд кримінальної справи // Юридична енциклопедія  /  [та ін.] — К.: Українська енциклопедія , 1998. — Т. 2 : Д — Й. — 744 с. —  Одчитане 2020-09-22  
* 

## Референции
Веліко Тьрново

**Веліко Тьрново** () — є головным і найвекшым містом Велікотірновской области в Болгарії, з міст над 70000 жытелїв. Колишня століця другого Болгарьского царьства і Болгарьского князївства.

## Референції


Катеґорія:Болгария
Груша

**Грушы** суть виды для роды Pyrus, из фамілії Rosaceae. Много видов грушы суть дорожити за ёй свіжость і їх фруктовы сокы, они також можуть быти култівовати як деревы.
Награда

**Награда**,  *award*, або **вызнаменаня**,  *distinction* — форма одданя чести, вызнаня заслуг, найлѣпшых резултатох в даякой сферѣ. Кедь награда мать форму честного знака, яко медаль, пантлик, або иншого, назначеного про ношѣня на облечѣню, называть ся тыж **одзнака**,  *decoration*.

## История
Награды, переважно военны, екзистовали еще в старовѣку в Греции и Римѣ. В середновѣку найобычнѣйшов наградов военным везирям было дарованя земель, а дале — вручѣня в рыцарство и грошовы награды. Вояци, добывшы побѣду, доставали право за награду, рабовати взяты городы и хотьякы маеткы пораженых.

## Днешность
Награда ся може придѣляти особѣ, групѣ особ, або организации. Фундатором награды може быти особа, организация або держава. Державны награды ся придѣляють найвысшов уряднов особов державы подля поданя шпециализованых компетентных органох. Державныма наградами можуть быти честны титулы, ордены, медалѣ, иншы одзнакы, а вызнаменаныма можуть быти и чужоземцѣ або особы без горожанства. В припадѣ **вызнаменаня [[in absentia]]** награда ся вручать управненым особам, напримѣр, посмертна награда — найблизшой родинѣ вызнаменаного. 

Серед найпознатѣйшых наград, фундованых приватныма особами, суть Нобелова награда за досягнутя в науцѣ, литературѣ, розвою сполоченства и Пулитцерова награда за новинарство и композиторство. 

## Жерела и одказы
* Награды //'''Энциклопедический словарь Брокгауза и Ефрона'''. Том XX — СПб., 1897. Сс. 425–429. 
* НАГРАДЫ ГОСУДАРСТВЕННЫЕ //**Большая российская энциклопедия**. Том 21. Москва, 2012, стр. 670–671 Верзия: 2017. Одчитане: 23.09.2020https://old.bigenc.ru/law/text/2244097 

## Референции
Вызнаня смерти in absentia

**Вызнаня смерти in absentia** — юридична процедура вызнаня особы умерлов в припадѣ, кедь хыбить ей мертве тѣло.

## Процедуры судового вызнаня смерти
Особа може быти вызнана умерлов через рѣшѣня суда, основане на хыблѣню информации о ей мѣстѣ перебываня и одсутствѣ в мѣстѣ сталого бываня в перебѣгу установленого законом часу. Тот час обычайно чинить 3 рокы. Але кедь особа пропала без вѣсти при обстоянях, што грозили смертьов, або суть доводы припустити ей смерть од даякой нещастной пригоды, термин вызнаня смерти може быти меншый (напримѣр, подля ст. 21 Цивилного Кодексу Украины — 6 мѣсяци).

Военный або инша особа, котра пропала безвѣстно при военных подѣях, суд може вызнати смерть не скорше, як по двох роках од закончѣня военных дѣй (подля права России и Украины). Дньом смерти особы, вызнаной умерлов,  ся поважуе день вступлѣня в силу рѣшѣня суда о вызнаню смерти. Кедь иде о припад особы, яка пропала без вѣстно в обстоянях, што грозили смертьов або мож припустити ей смерть од даякой нещастной пригоды, суд може вызнати дньом смерти такой особы день ей гаданой погыбели. 

При громадных катастрофах были припады, коли смерть *in absentia* была вызнавана без рѣшѣня суда и неодовго по катастрофѣ:
* Влада США выдавала документы о смерти лем на основѣ списка пасажерох *[[Титаник]]а*, котры не найшли ся палубѣ захранной шифы *[[Карпатия]]*, по ей прибытю до приставу.
* По терористичных актах 11. септембра 2001 в  Ню Йорку влада штату выдавала свѣдчѣня о смерти уже по даколько днях.

## Зрушѣня судового вызнаня смерти
В припадѣ вернутя особы, вызнаной умерлов *in absentia*, або виявлѣня мѣста ей перебываня суд мать одволати рѣшѣня о вызнаню смерти *in absentia* и подати информацию на матриковый уряд, де мають ануловати запис о смерти. Независимо од часу, особа, котра ся вернула, годна зажадати вернутя свого маетку, котрый перешов на иншы особы наслѣдком хыбного судового рѣшѣня о смерти. Особы, до котрых маеток выголошеного умерлым *in absentia* перейшов, мають го вернути. Кедь маеток быв реализованый, мать быти вернута сума, зыскана од його реализации. 

## Примѣры
* Амелия Ергарт была *in absentia* вызнана ​​умерлов судовым рѣшѣньом дня 5. януара 1939, але датумом ей смерти суд вызнав 2. юл 1937, коли ей аероплан безвѣстно пропав в серединѣ Тихого океану в пробѣ перелету доокола свѣту.

## Жерела и одказы
* **Врублевський О. С.**: Оголошення громадянина померлим //Юридична енциклопедія / ред. Шемшученко Ю. С. [та ін.] ; НАН України, Ін-т держави і права ім. В. М. Корецького. — К. : Вид-во «Українська енциклопедія» ім. М. П. Бажана, Том 4, 2002 —  Одчитане: 22020-09-24 

## Референции
Выбраня in absentia

**Выбраня in absentia** — процедура, екзистуюча в парламентскых регламентах дакотрых штатох, яка спочивать во выбраню за ведучого (предсѣдуючого) комитета або згромаджѣня такой особы, котра в том моментѣ одсутна там, де ся одбывають выберанкы, што може быти общым выберанковым законом дозволене або не дозволене.

По роспадѣ Австро-Мадярщины, коли ся рѣшало о будучности Подкарпатской Руси и ЧСР, влада ЧСР  в януарѣ 1919 взяла в члены своей делегации на Парижску (Версайску) мирову конференцию подкарпатского адвоката и политика Антония Бескида. Тым часом в маю 1919  быв выбраный (in absentia) за предсѣдателя Централной Руськой Народной Рады (ЦРНР) в Ужгородѣ.

В часѣ испанской конштитучной кризы 2017–2018 регионалный парламент Каталонии прияв закон, котрый уможнив бывшому каталонскому лидерови Карлесу Пудждемонови участь в штатных выберанках, коли тот перебывав на доброволном выгнаню за границями штату. Конштитучный суд Испании тот закон заблоковав.
 
## Жерела и одказы
* **Поп, Иван.** Энциклопедия Подкарпатской Руси. — Ужгород: Изд-во В.Падяка, 2001. — 431 с.   
* 
* 

## Референции
Промоция

**Промоция**,  *promotio*, од *pro-moveo* *рушити вперед*, *повысити* — славностный публичный академичный ритуал, при котром ся кандидатам ся придѣлить академична титула, честна титула, або диплома. 

## Обсяг
Найчастѣйше иде о славностный акт, котрый слѣдуе по закончѣню штудий на высшой школѣ,  и выконаню вшиткых завершаючых испытох (ригороз). Тот акт свого рода подля важности подобный зарахованю до высшой школы, бо символизуе выйтя штудентох из академичного колектива высшой школы, котора ся так стане их alma mater. Абсолвенты зыскують академичну титулу або первого ступня, а то Bc. — бакаларь, котора пак годна быти в техничных науках повышена на другой етапѣ штудий на ступень Ing. — инженер, або в иншых науках на ступень Mgr. — магистер. Перед зысканьом каждого далшого ступня кандидат мусить обгаити дипломову работу и скласти ригороз. Не так масово, але тыж во славностной формѣ одбывать ся придѣлѣня академичных титул высшых ступньох.

## Ритуал
Кажда высша школа мать властны утримованы традиции промоций. Обычайно сама церемония одбывать ся в найкрасшых великых мѣстностях, а участникы суть облечены в академичны шаты: найчастѣйше то квадратна академична шапочка и габит (мантия). **Промотор** — особа, котра предсѣдуе в церемонии, и передавать штудентам дипломы, тыж може мати иншаку шапочку або габит, а в дакотрых высшых школах екзистуе традиция, же про каждый академичный титул е иншакый знак в облечѣню: форма шапочкы, катиця на шапочцѣ, пантлик, колор або лемованя мантии. Ку ритуалу часто належить процесия участникох и обряд росставаня.

## История промоций
Традиция промоций зачала ся на первых универзитах Европы од XII. стороча. Тогды же были дефинованы первый ступень учености — бакаларь и наступный — магистер. Днешне академичне облечѣня, ношене лем при славностных актах, было в середновѣку обычайным облечѣньом штудентох, оно перебране од духовенства и монахох.  

## Промоция in absentia
Кедь штудент одсутный в славностном актѣ промоции з даякых причин, е то промоция  in absentia. В том припадѣ може достати диплому в меншом коледжу або филиалцѣ высшой школы позднѣйше. 

## Жерела и одказы
* **Ottův slovník naučný**. Dvacátý díl. Praha : J.&nbsp;Otto, 1903. s.&nbsp;766. Одчитане: 2020-09-26 
* **Дворецкий И. Х.**: Латинско-русский словарь. Изд. второе. М: «Русский язык», 1976. С. 821.
*  

## Референции
Медицинска помочь in absentia

**Медицинска помочь [[in absentia]]** означуе такы медицинскы службы, котры суть подаваны без особного контакта. Хоть найвеце росширеный способ поданя медицинской помочи — тото особный контакт меджи подательом медицинских служб и одберательом помочи (пациентом), мож видѣти ростучу тенденцию ку подаваню медицинских служб без особного контакта.

## Безконтактне здоровництво
В оддаленой медицинѣ, пациент и особа, подаюча помочь, суть в розличных мѣстах, але комуникують через аудио и видео, а даколи и без особного контакта. Контакт тварь-у-тварь е часто потребный перед тым, як може быти подана медицинска помочь. При том вшитком, тото не все потребне при модерных технологиях. В сучасности медицинска помочь in absentia доставать все векшу актуалность, бо она легко доступна, напримѣр на основѣ попередно выповненой анкеты. Але тоты исты ресурсы продають опасны лѣкы и дрогы. Дакотры люде поважують, же така медицина ризикова.

## История
Жебы объективно зважити, ци благотворна, ци опасна безконтактна медицина, може помочи проштудованя минулости, бо оддалена медицинска помочь — то не лем феномен кибернетичной добы.

Гиппократ и Гален передали нам практику лѣчѣня на основѣ дохторской диагностикы и сталого дозора за пациентом в процесѣ выздоровлѣня. Але Гален так добрѣ знав симптомы, же даколи лѣчив через пошту. Описаный еден припад, коли од так вылѣченой пациенткы достав за свою службу 400 золотых.

## Референции
Атлантида

**Атланти́да**,  *Ἀτλαντὶς* — мифичный остров-держава на запад од Геракловых стовпох (Гибралтарскый пролив), подробно описаный в диалогах Платона, который ся одказуе на Солона; упоминаный тыж у Геродота ай иншых давных авторох.

## Легенда о Атлантидѣ
За Атлантиду писали, же то остров, векшый, як Мала Азия и Либия довъедна. Десь, ещи за 9000 рокы до уроджѣня Солона, Атлантида была необычайно богата держава, всемогучы князьове котрой завоевали многы землѣ Середоморя, покля они не были зоперты и поражены стародавныма атенянами и их споенцями. Обывателе Атлантиды з часом ся стали злыма и безбожныма, и их остров быв пролыгнутый морьом по даколькых трясѣнях землѣ и потопах. 

Легенда о Атлантидѣ не давать покой писателям, филмарям, малярям уже третье тысячроча, на тоту тему суть написаны уже понад 6&nbsp;тысяч книг.

## Походжѣня легенды
Сучасны учены о походжѣню легенды роздѣляють ся. Една часть поважуе, же то плод творивой фантазии Платона, але друга часть звязуе легенду з именом мифичного Атласа и баями, котры походять од давных обывательох Азорскых и Канарскых островох. Вшелияко, в центрѣ интереса е нарисованый Платоном образ чудесного живота обывательох щастливой Атлантиды.

Тоту красну приповѣдку выхосновав (а може и выгадав) Платон на политичне мифотворѣня, обы указав на примѣрѣ преисторичных Атен и Атлантиды вывой двох протикладных типох держав: морално и социално здоровой (преисторичны Атены) и нездоровой, деморализованой богатством и роскошом (Атлантида). Але сытость и деталность опису якраз другого типа заручили повѣданю о Атлантидѣ довгый живот. Атлантида ся стала прообразом далекого и щастливого края, ку котрому ся пак вертали наступны писателе.

## В свѣтлѣ наукы
З погляду наукы екзистованя на днѣ Атлантичного океану заниклого континента з добы вывоя людства абсолутно вылучене. 

Ещи и филозоф Аристотел, ученик Платона, категорично не принимав концепцию свого учителя и якраз при спорѣ о Атлантидѣ прорек свою знамениту фразу: «Платон ми приятель, но истина дорожа». При том вшитком и меджи ученыма суть такы, котры вѣрують, же Атлантида екзистовала, едным з них быв российскый геолог, академик Владимир Обручев, писатель фантастикы и популаризатор наукы.

## Жерела и одказы
* Atlantis //**Révai nagy lexikona**. 2. köt. Révai Testvérek Irodalmi Intézet Részvénytársaság, Budapest. 1911.  C.&nbsp;251.
* **Фролов Э. Д.**: Атлантида // Большая российская энциклопедия. Том&nbsp;2. Москва, 2005, стр.&nbsp;444 Верзия:2016. Одчитане: 01.10.2020  
* 
* 

## Референции
Деци-

**Деци-** од  *decimus  десятый* — дѣлный префикс ку назвам единиць мѣры меджинародной системы,  котрый означать десяту часть единицѣ, або  од зачаточной единицѣ. 
Позначать ся додаваньом **д** ку позначцѣ единицѣ в кирилицѣ, або **d** в латинцѣ.    

Иншы хоснованы единицѣ з префиксом деци-:
* децибел
* децилитер
Децилитер часто ся хоснуе на мѣряня мукы, круп або воды в кулинарных рецептах. **Деци** тыж означать мѣру алкоголного питя , хосновану в нѣмецком, мадярском, русинском, сербском, словацком, чешском языках. 
 
## Жерела и одказы
* **Дворецкий И. Х.** Латинско-русский словарь. Изд. второе. М: «Русский язык», 1976.
* **Прохоров А. М.** (гл. ред.): Физическая энциклопедия. — Москва: Большая Российская энциклопедия, 1990. — 704 с.  (том 1). С. 602.  
* **Рамач, Юлиян**: Словнїк руского народного язика. Том 1, А–Н, Нови Сад, 2017 
## Референции

Катеґорія:Префиксы SI
Клатовы

**Кла́товы**,   *Klatovy*,  *Klattau*,  *Clatovia*  — город в Чехии, другый найвекшый город Плзеньского края, центер окреса Кла́товы.

## Полога
Кла́товы лежать в подгорю Шумавы о 40 км на юг од Плзня на меджинародной дорозѣ E53, около 40 км од нѣмецкой границѣ.
Вдякы своей полозѣ достав город назывку *Брама Шумавы*.

## Окрес
Од року 1960 Клатовы суть центром окреса розлогов 1940 км2, до котрого входять 84 села и 11 векшых населеных пунктох зо статусом города. Обывательство окреса чинить 87 524 особ.

## История
Город основаный в року 1260 зо статусом кральовского города. В XV. сторочу то была остоя гуситского руху. Ядро города доднесь заховало свою историчну подобу главной площади з формов квадрата о сторонах 100 м. При главной площади суть архитектурны памяткы XVI. стороча, бѣжно познаваны, яко Чорна Турня и Бѣла турня. Под костелом Непоскверненого Зачатя Панны Марии находять ся катакомбы, де до року 1783, коли то заказав император Йозеф II., были погребы з мумификациев, а доднесь суть захованы около 30 йезуитскых мумий. 
;Символы Клатовох:

Klatovy-znak.svg|Герб
Flag of Klatovy.svg|Застава
Klatovy old civitas seal ~1580.jpg|Печать


## Вызнамны родаци
* Вацлав Матѣй Крамериус (1753–1808), выдаватель, новинарь, писатель
* Любор Нидерле (1865–1944), слависта, антрополог, етнограф, археолог и музейник

## Жерела и одказы
*  Официалный сайт города

## Референции
Литосфера

**Литосфе́ра**, од  *λίθος камѣнь* + *σφαίρα куля* — твердая оболона Землѣ, складена зо земной коры и верхньой густѣйшой части земного плаща.

Грубина под океанами чинить  минимална под серединныма океаничными гребенями, максимална на периферии океанох, а под континентами —  и веце, минимална под молодима горскыми утворами, вулканичныма дугами и континенталныма рифтовыма зонами, максимална под щитами стародавных платформ. Найвекшы штруктурны части литосферы суть литосферны плиты, розмѣр якых в поперечнику чинить  

Литосфера подстелена астеносферов, а въедно они творять тектоносферу, в котрой ся одбывають основны геологичны процесы.

## Жерела и одказы
*  **Білецький В.С.** (ред.) Мала гірнича енциклопедія. В 3 т. / за ред. . – Донецьк : Схід. видав. дім, 2013. Том 2.  
* **Петров О.В.** (гл. ред.) Геологический словарь в трех томах. Изд. третье. — СПб.: Изд-во ВСЕГЕИ. 

## Референции

Катеґорія:Сферы Землѣ
Астеносфера

**Астеносфе́ра**, од  *ἀσθενής безсилный* + *σφαῖρα куля* — часть верхнього плаща Землѣ, подстелююча литосферу. 

Концепция астеносферы подкрѣплена сейсмичныма позорованями и теоретичныма калкулациями. Як часть плаща Землѣ астеносфера ся характеризуе найменшыма скоростями росширѣня сейсмичных волн.

Глубина уложѣня астеносферы под континентами около  под океанами — около  грубина . 

Минималну грубину около  мать под серединныма океаничными гребенями. Подошва астеносферы може ся спущати аж до .

Поважують, же материя астеносферы мать вязкопластичну конзистенцию. Ту ся одбывать перетѣканя часточно ростопленых горнин, котре выволуе вертикалны ай горизонталны тектоничны посувы блокох литосферы. Флуиды и магма, што проникають до земной коры з астеносферы, беруть
участь в утворѣню хосенных копалин. Астеносфера мать тыж важну роль в ендогенных процесах в земной корѣ: магматизмѣ, метаморфизмѣ.

## Жерела и одказы
*  **Білецький В. С.** (ред.) Мала гірнича енциклопедія. В 3 т. — Донецьк : «Донбас», 2004. Том 1.  
* **Петров О. В.** (гл. ред.) Геологический словарь в трех томах. Изд. третье. — СПб.: Изд-во ВСЕГЕИ. 
* 

## Референции

Катеґорія:Сферы Землѣ
Плащ Землѣ

**Плащ Землѣ**, оболона «твердой» Землѣ, уложена меджи земнов коров и ядром Землѣ. Чинить 83% объема Землѣ (без атмосферы) и 67% ей масы.

Верхня границя проходить на глубинѣ од  по граници Могоровичича, нижняя — на глубинѣ  по граници з ядром Землѣ. Поважуе ся, же плащ Землѣ в основному зложеный оливинами и дѣлить ся на верхний, грубинов около  и нижний — около .

Верхний плащ од нижнього оддѣлять границя Голицына, ниже котрой характерно интензивне наростаня скорости ширѣня сейсмичных волн. Глубже за переходнов зонов меджи верхним и нижним плащом  скорость ширѣня сейсмичных волн ся спомалюе.

Через высоке стисканя — од 1 до 136 ГПа, материя плаща Землѣ, очевидно, перебывать в твердом кришталичном станѣ (окрем астеносферы, котра, може быти, аморфна). Температура в плащи, очевидно, не перевысшать 2000–2500°С. З процесами в плащи звязаны тектоничны рухы, магматизм, вулканизм 

З глубинов росте електрична проводность материи плаща.

## Жерела и одказы
* **Білецький В. С.** (ред.):  Мала гірнича енциклопедія. В 3 т. — Донецьк: Донбас, 2007  Том 2.  
* **Прохоров А. М. **(гл. ред.): Большой энциклопедический словарь — Москва: Советская энциклопедия, 1993. — 1630 с.  
* 

## Референции

Катеґорія:Сферы Землѣ
Границя Мого

**Границя Мого** або **границя Могоровичича**,  *Mohorovicic discontinuity* — границя раздѣла меджи земнов коров и плащом Землѣ; объявлена в року 1909 хорватскым сейсмологом Андрия Мохоровичичом (Andrija Mohorovičić, 1857–1936). Скорость продовжных сейсмичных волн при переходѣ через границю Мого наростать скоком од  до , а густота материи — од  до , хоть подаколи позорують иншый порядок змѣны скорости. Часто хоснують куртанкы *Мого*, *границя Мого*, *границя М*.

## См. тыж
* Земна кора

## Жерела и одказы
* **Білецький В. С.** (ред.):  Мала гірнича енциклопедія. В 3 т. — Донецьк: Донбас, 2007  Том 2.  
* 

## Референции

Катеґорія:Сферы Землѣ
Радуниця

**Ра́дуниця** або **Ра́довниця** — другый второк по Великодню, коли в народной традиции восточных славян в Православной Церкви ся споминать на уснулых. 

;История:Подля опису Иоанна Златоуста (Яна Хризостома) з IV. стороча, свято Радуниця познате од найдавна, од дохристианской, поганской добы.

;День свята:Подля юлианского календаря тото девятый день (все второк) по Великодню, день особого споминаня уснулых. В тот день православны вѣрникы навщѣвляють гробы своих близкых и молять ся за их спасѣня. В России тот день называють *Радоница* або *Пасха уснулых во Господѣ*. Назва походить од слова *радость*. Вѣрникы в тот день дѣлять ся зо своима уснулыма близкыма радостьов з воскресѣня Исуса Христа.

;Традиция и днешность:Обычайно в тот день по вечерной богослужбѣ або по Литургии докончать ся повна панихида, до котрой ся включають и великодны церковны спѣвы. Вѣрникы навщѣвляють гробы — помолити ся за уснулых. На гробѣ треба запалити свѣчку и помолити ся. За тым опрятати, охарити гроб або просто побыти тихо, поспоминати уснулого. Не треба ѣсти ани пити на теметовѣ: обычай лишати на гробѣ палинку и хлѣба «уснулому» — пережиток поганства и не мать ся держати в православных родинах.

## Жерела и одказы
* **Агапкина Т. А.** РАДОНИЦА // Большая российская энциклопедия. Том 28. Москва, 2015, стр. 158–159 Верзия:2016. Одчитане: 06.10.2020 
* 

## Референции
Границя Голицына

**Границя Голицына**,  *Golitsin discontinuity* — границя в нижньой части верхнього плаща Землѣ на глубокости около  объявлена в року 1916 российскым геофизиком  подля резултатох анализы углох выхода сейсмичных волн землетрясѣнь на сейсмичной штации *Пулково*.

Ниже той границѣ зачинать ся **переходна зона**,  *слой Голицына*  *transition zone*, о глубокостях  котра характерна интензивным ростом скорости ширѣня сейсмичных волн. 

Тот ефект пояснюють значным наростом густины и штруктуров материи. Переходну зону даколи называють середним плащом.

## См. тыж
* Плащ Землѣ

## Жерела и одказы
* **Білецький В. С. ** (ред.):  Мала гірнича енциклопедія. В 3 т. — Донецьк: Донбас, 2004. Том 1.  
* **Петров О. В.** (гл. ред.): Геологический словарь в трех томах. Изд. третье. — СПб.: Изд-во ВСЕГЕИ. 
* 

## Референции

Катеґорія:Сферы Землѣ
Иван Комловший

**Иван Комловший** (*&nbsp;15. октобер 1920, Росвигово, Подкарпатска Русь, Чехословакия – †&nbsp;16. октобер 1996, Берегово, Украина) — русинскый педагог, крайознатель, културный и сполоченскый дѣятель, писатель.

## Живот и творчость
;Походжѣня:Родив ся в Росвиговѣ (днесь часть правобережного Мукачова). Походив з родины желѣзничаря. 

;Школы и писательство:Учив ся в Мукачовской реалной гимназии, затым закончив учительску семинарию (1943). Его первы информации з краю, курты шкицы зачали ся появляти в пресѣ уже в року 1937, а найактивнѣйша литературна творчость припала на рокы 1938–1943, коли написав понад 200 повѣдань, новел, едноактовок. Быв меджи закладателями *Союза угро-русских писателей* (1940–1944). Выступав на будапешском и кошицком радио о проблемах школ Подкарпатя. Его публикации ся появляли в периодиках *Карпаторусскій орелъ*, *Русская правда*, *Русское слово*, *Карпаторусскій голосъ*, *Русскій народный голосъ*, *Наш путь*, *Литературна недѣля*, *Земледѣльскій календарь*, в алманахах *Живая струя* (1940), *Шаги* (1941), *Литературный альманах* (1943). Окремов книжков выйшла едноактовка *В корчмѣ* (1942). Выступав з публицистичныма статями о краю в пресѣ Подкарпатской Руси, Чехословакии, Мадярщины, Югославии, Франции, Нидерландох, Белгии, США.

;Педагогична чинность:По зысканю учительской дипломы быв посланый директором зачаточной школы до верховинского села Тюшка (1943), але ещи того року зостав мобилизованый на алтернативну военну службу в трудовых оддѣлах,  *munkacsapat*, котру служив в Дебреценѣ и Шопронѣ. Одты утѣк до Будапешту, де быв участник руху одпору, а з приходом Червеной армады в ей рядах служив яко товмач и дойшов до Вѣдня. По войнѣ куртый час працовав в новинцѣ *Szabad nép* (Будапешт), а влѣтѣ 1945 вернув ся до Мукачова, де працовав директором Парку културы и спочивку, директором Дома културы, библиотекарьом, и зыскав высокошколску диплому на филологичной факултѣ  Ужгородской державной универзиты (1945–1950). Од року 1950 жив в Береговѣ и працовав директором школы  —  в Варах, а од року 1975 — в Грабаровѣ. Пензионовав в року 1984. Як добрый крайознатель, организовав на школах крайознательску роботу, до котрой прилучав и школарьох и учительох. 

;Библиофилство:Иван Комлоший быв добрѣ познатый библиофил, котрый зобрав велику колекцию публикаций з истории, литературы и новинарства Подкарпатской Руси.

## Укажкы з творбы
* Топанкы
* Наверненя
* Чорт под городинов
* Осень на верховинѣ

## Жерела и одказы
* **Алмашій, Михайло** (2005): Русинська педагогічна енциклопедія. — Ужгород: Карпатська Вежа, 2005. — 304 с.  Сс. 122–123.
* **М. Алмаший** (2001): Комловший Иван Федорович //Поп, Иван: Энциклопедия Подкарпатской Руси. — Ужгород: Изд-во В.Падяка, 2001. — 431 с.   Сс. 214–215.
* **Хланта І. В.**: Комловшій Іван Федорович //Енциклопедія Закарпаття. Визначні особи ХХ століття. Закарпатський осередок НТШ. Під наук. ред. Довганича О.Д. — Ужгород: «Гражда», 2007 — 400 c.  Сс. 170–171.

## Референції

Катеґорія:Русиньскы педаґоґы
Катеґорія:Русиньскы писателї
Тюшка

**Тюшка**  — село в бывшом Межгорском районѣ (од року 2020 — Хустском) Закарпатской области Украины.

## Административа
;Сельска рада :
:Тюшківська сільська рада
:90031 Міжгірський район, Закарпатська область
:с. Тюшка, 166, тел.: (03146) 2-88-18
В роках 1944–1997 село Тюшка было подряджене сельской радѣ Рѣчкы. Тюшковска сельска рада основана 21.05.1997.

Од року 2020 входить до Пилипецькой громады.

## История
Перва упоминка о селѣ *Thywska* «на запад од Волового» зафиксована под роком 1614. Село назване од потока *Тюшка*, котрого назва своим рядом може походити од зафиксованого у Даля *тюшиться* — мотати ся , крутити ся, плянтати ся.
 
Од року 1751 ту позната деревяна церква  з четырьма звонами, што стояла в готарѣ *Вершок*. Една велика буря  з ней знесла крест, а там, де го понесло, в року 1808 поставили нову церкву. В роках 1991–1999 попри ней выставили муровану церкву, а стара деревяна згорѣла в року 2000. В року 1997 освятили тыж нову православну Дмитровску церкву. А року 2009 мукачовска фирма "Автоміст" зрядила в Тюшцѣ желѣзобетонный мост.

В року 1910 в селѣ евидовали 529 обывательох: 404 Русины, 118 Нѣмцѣ, 7 Мадяре. З них 409 грекокатолици, 120 израелиты.

В року 1930 зоз 529 заевидованых обывательох были: 409 Русины, 119 Евреи, 1 чужоземець. В селѣ была грекокатолицка русинска 2-класна школа.

## Жерела и одказы
* **Sebestyén Zsolt**. Máramaros megye helységneveinek etimológiai szótára. Bessenyei könyvkiadó. Nyíregyháza, 2012.  <small>''Доступно онлайн''</small> 
* '''A történelmi Magyarország''' atlasza és adattára 1914  
* **Достал, Ярослав**: Підкарпатська Русь (Закарпаття періоду Чехословацької республіки: 1919–1938). Ужгород, «Карпати», 2014.  
* **Тронько П.** и др. (ред.) Історія міст і сіл України. Том 7. Закарпатська область. К. 1969. 
* **Федака, Сергій**. Населені пункти і райони Закарпаття. Історично-географічний довідник. "Ліра". Ужгород, 2014.  
* '''Информер''': Тюшка, Межгорскый район 
* '''Облікова картка''': Тюшка на порталѣ ВРУ 

## Референции

Катеґорія:Населены пункты Украины
Катеґорія:Населены пункты Закарпатской области
Ядро Землѣ

**Ядро Землѣ**,  *Earth's core*,  *Erdkern* — централна, найглубша геосфера планеты Земля. Середний радиус около , обсягуе вонкашне и внуторне ядро. Температура в центрѣ ядра Землѣ, як ся поважуе, сягать , густота — около , тискнѣня — до . Одгадуе ся, же вонкашне ядро — текуче, а внуторне — тверде.

Штруктура ядра Землѣ была выявлена сейсмичныма мѣрянями. Ядро Землѣ до глубкы  текуче, дале до глубкы  слѣдуе переходна зона, де материя ядра поступно твердне.

Ядро ся складать переважно з желѣза и мать высоку електричну проводность и роль во формованю геомагнитного поля землѣ

Грубина текучого ядра , внуторного твердого — . Вѣк внуторного ядра шацують на  рокы. Класична теория о стабилном внуторном ядрѣ в сучасности сомнѣвана. В найновшых теориях ся поважуе, же кришталичны масы внуторного ядра перетоплюють ся в напрямѣ зо запада на выход и поповнюють текуче ядро, в резултатѣ кришталична маса ся пересувать зо скоростьов  за рок, а повне перетоплѣня ядра заберать  рокы. Могутны процесы криштализации и топлѣня вплывають на магнѣтне поле Землѣ. Гипотеза о непрестанном оновлѣню ядра пояснюе нееднаку скорость обертаня ядра и планеты и ускореный ссув магнитных полох.

## Жерела и одказы
* **Білецький В. С.** (ред.):  Мала гірнича енциклопедія. В 3 т. — Донецьк: Східний видавничий дім, 2013 Том 3.  
* **Прохоров А. М. **(гл. ред.): Большой энциклопедический словарь — Москва: Советская энциклопедия, 1993. — 1630 с.  
* 

## Референции

Катеґорія:Сферы Землѣ
Дебрецен

**Де́брецен**,  *Debrecen* — город на выходѣ Мадярщины, другый найвекшый город (подля обывательства) по Будапештѣ, административный центер жупы Гайду-Бигар. Число обывательох дньом 1. януара 2019 — 201 432 особы.

Дебрецен — великый транспортный узел, важный экономичный и културный центер. Мать веце конари машинарства (в том числѣ вагоновый; выроба лагрох, медицинского обладунку, земледѣлскых машин), ай иншы промысловы конарѣ: хемия, фармацевтика, конфекция, бутор, скорарско-обувный промысел, потравинарство. Научный центер: универзита, инштитуты атомовых выгледовань и физикы Сонця. Културны объекты: музеи, театер, архитектурны памятникы XVIII.–XIX. стороча. Балнеологичны купелѣ.

## История
Перва упоминка в историчных документах датована роком 1235, в року 1361 достав статус мѣстечка, в року 1693 — вольного кральовского города.

Од половкы XVI. стороча Дебрецен вылучно протестантскый. Великый двохтурневый реформатскый костел став ся архитектурным символом Дебрецена, а город достав назывку *[[Калвинизм|калвинского]] Рима*. 

Двараз в истории Дебрецен достав быв функцию главного города Мадярщины: в року 1849 ту ся перенесла револучна влада, ту парламент прияв *Декларацию независимости*, а в року 1944 ту были сформованы дочасна влада и парламент, котры выголосили войну нацистичной Германии. 

## Жерела и одказы
*  
* **Трёшников А. Ф.** Географический энциклопедический словарь: Географические названия. /Гл. ред. А. Ф. Трёшников. — 2-е изд., доп. — М.: Сов. энциклопедия, 1989.— 592 с.  
* 
*  

## Референции

Катеґорія:Населены пункты подля алфавиту
Катеґорія:Населены пункты Мадярьска
Катеґорія:Міста
Шопрон

**Шопрон**,  *Sopron*,  *Ödenburg*,  *Šopron*,  *Scarbantia* — 60-тысячный город з правами жупы на сѣверовыходѣ Мадярщины, в жупѣ Дьер-Мошон-Шопрон, административный центер округа Шопрон.

## Економика
Центер шопронского винарского вѣдика. Промысел: текстилный, трикотажный, конфекчный, металообробный, потравиновый.

Основа економики Шопрона — сфера служб; их главны напрямы: транспортно-логистичный (трансгранична
австро-мадярска економична кооперация), финанчны службы, торговля и туристичный бизнис. В Шопронѣ суть иновачный и индустриалный паркы з выробов електротехничнов (филиалка германской компании *IMS Connector Systems*), древообробнов (шведско-нидерландска компания *IКЕА International Group*), скловов (*Hirschler Üvegipari Vállalkozás*), винарсков и пивоварсков.

## История
Первы упоминкы походять з добы старовѣкого Рима, яко римского города *Скарбанция*. Теперѣшна назв. позната од року 1153. Од XIII. стороча мать статус вольного кральовского города. В XVI. сторочу быв спустошеный при турецком впадѣ на територию Мадярского кральовства. В року 1676 знищеный силным пожаром. По  подля Сен-Жерменского мирного договора (1919) и Трианонского мирного договора (1920) мав быв перейти Австрии, але за резултатами организованого в городѣ референдума Шопрон зостав мадярскым. За тото во свойой гералдицѣ несе честну титулу найвѣрнѣйшого города,  *A leghűségesebb város*,   *Civitas Fidelissima*.

## Жерела и одказы
* **Трёшников А. Ф.** Географический энциклопедический словарь: Географические названия. /Гл. ред. А. Ф. Трёшников. — 2-е изд., доп. — М.: Сов. энциклопедия, 1989.— 592 с.  
* 
* 

## Референции

Катеґорія:Населены пункты подля алфавиту
Катеґорія:Населены пункты Мадярьска
Катеґорія:Міста
Меджинародне бюро дѣточой книгы

**Меджинародне бюро дѣточой книгы**,  *International Board on Books for Young People*, в покуртаню **IBBY** — меджинародна незыскова организация, завязана пропаговати и подпоровати якостну дѣточу и молодежну литературу меджи народами цѣлого свѣта в интересѣ их взаимного порозумѣня.

## Взник и штруктура
IBBY - незыскова организация, основана в Цюриху, Швайц, в року 1953. В сучасности ся складать зоз 81 националных секций по штатах свѣту. Тото суть переважно штаты з высокорозвитым книжным выдательством и школскыма програмами, але тыж и такы, де суть лем немногы одданны свому дѣлу професионалы, котры ся взяли за новаторску роботу в сферѣ выданя и пропагованя дѣточых книг. Политику и програмы IBBY формуе *Выконный комитет* и *Президент*, выбераны кажды два рокы националныма секциями подля статуту IBBY. Каждоденне справованя веде *Секретариат*, умѣщеный в Базелу, Швайц. Буджет IBBY складають каждорочны поплаткы од националных секций, припадно окремы дарованя од штатох, организаций або приватных особ.

## Задачѣ
* подпоровати меджинародне порозумѣня через дѣточы книжкы,
* дати дѣтям по свѣтѣ можность доступу ку книгам высокой литературной и умѣлецкой вартости,
* подпоровати выданя и ширѣня добрых дѣточых книг, каммай в розвойовых землях,
* давати помочь и выуку тым, што звязаны з воспитаньом дѣти и з дѣточов литературов,
* стимуловати выгледованя и научны роботы на полю дѣточой литературы,
* обстойовати права дѣтей подля Конвенции ОЗН о правах дѣтины.

## Акции и награды
IBBY на выконаня своих задач организуе и спонзоруе розличны акции. Найширша з них — Меджинародный день дѣточой книгы, котрый ся зряджуе рочно в первом тыждню апрѣля около дня уродин Ганса Кристиана Андерсена. Придѣлять тыж даколько наград, з котрых найпрестижнѣйша — Медалия Ганс Кристиан Андерсен.

## Жерела и одказы
* 

## Референции
Медалия Ганс Кристиан Андерсен

**Медалия Ганс Кристиан Андерсен** — награда, котру придѣлять Меджинародне бюро дѣточой книгы,  *International Board on Books for Young People* (*IBBY*) раз на два рокы едному найлѣпшому авторови и едному найлѣпшому илустраторови дѣточой книгы.

## Регула
Награда Ганс Кристиан Андерсен — высше меджинародне вызнаня, придѣляне автору и илустратору дѣточых книг. Придѣлять ся од IBBY каждого парного рока за цѣложивотны досягнутя авторам и илустраторам, котры додали важный и тырвалый принос до дѣточой литературы и указали способность видѣти свѣт очима дѣтвака и розвивати его интерес и фантазию. Награда обсягуе золоту медалию и диплому, котры ся вручають на славностной церемонии в часѣ Конгреса Меджинародного бюро дѣточой книгы. Номинанты на награду суть подаваны од националных секций IBBY, а лавреатох выберать авторитетне меджинародне жури.

## Лавреаты
Награда авторам ся признавать од року 1956, а илустраторам од року 1966:

&nbsp;&nbsp;&nbsp;&nbsp;&nbsp;&nbsp;**Авторы**
* 2020 Жаклин Вудсон (США)
* 2018 Ейко Кадоно (Япония)
* 2016 Цао Венюан (Китайска людова република)
* 2014 Нахоко Уехаши (Япония)
* 2012 Мария Тереза ​​Андруетто (Аргентина)
* 2010 Девид Алмонд (Велика Британия)
* 2008 Юрг Шубигер (Швайц)
* 2006 Маргарет Мехи (Новый Зеланд)
* 2004 Мартин Уодделл (Ирландия)
* 2002 Ейдан Чемберс (Велика Британия)
* 2000 Ана Мария Мачадо (Бразилия)
* 1998 Кетрин Патерсон (США)
* 1996 Ури Орлев (Израел)
* 1994 Мичио Мадо (Япония)  
* 1992 Вирджиния Гамильтон (США)
* 1990 Тормод Хауген (Норвегия)
* 1988 Анни Шмидт (Нидерланды)
* 1986 Патриция Райтсон (Австралия)
* 1984 Кристине Ньостлингер (Австрия) 
* 1982 Лиджия Боджунга Нуньес (Бразилия)
* 1980 Богумил Риха (Чехословакия)
* 1978 Паула Фокс (США)
* 1976 Сесил Бьодкер (Дания)
* 1974 Мария Грипе (Швеция)
* 1972 Скотт О'Делл (США)  
* 1970 Джанни Родари (Италия) 
* 1968 Джеймс Крусс (Германия)Хосе Мария Санчес-Силва (Испания)
* 1966 Туве Янссон (Финландия)
* 1964 Рене Гийо (Франция)
* 1962 Майндерт ДеЙонг (США) 
* 1960 Ерих Кестнер (Германия) 
* 1958 Астрид Линдгрен (Швеция) 
* 1956 Елеонора Фарджон (Велика Британия)

&nbsp;&nbsp;&nbsp;&nbsp;&nbsp;&nbsp;**Илустраторы**
* 2020 Альбертина  (Швайц)
* 2018 Игорь Олейников (Россия)
* 2016 Ротраут Сюзанна Бернер (Германия)
* 2014 Роджер Мелло (Бразилия)
* 2012 Петер Сис (Чехия)
* 2010 Ютта Бауер (Германия)
* 2008 Роберто Инноченти (Италия)
* 2006 Волф Ерлбрух (Германия)
* 2004 Макс Велтуийс (Нидерланды)
* 2002 Квентин Блейк (Велика Британия)
* 2000 Ентони Браун (Велика Британия) 
* 1998 Томи Унгерер (Франция) 
* 1996 Клаус Енсикат (Германия)  
* 1994 Йорг Мюллер (Швайц)  
* 1992 Квета Пацовска (Чехия)
* 1990 Лисбет Цвергер (Австрия)
* 1988 Душан Каллай (Чехословакия) 
* 1986 Роберт Ингпен  (Австралия)
* 1984 Мицумаса Анно (Япония)
* 1982 Збигнев Рихлицки (Польща)
* 1980 Сукичи Акаба (Япония)
* 1978 Свенд Отто С. (Дания)  
* 1976 Татьяна Маврина (СССР)
* 1974 Фаршид Месгали (Иран)
* 1972 Иб Спанг Олсен (Дания)
* 1970 Морис Сендак (США) 
* 1968 Иржи Трнка (Чехословакия)
* 1966 Алоис Кариджет (Швайц)

## Жерела и одказы
* 

## Референции